Al mio pensar, el problema a qu'enfrentamos los asturianos  ye que nun supimos xestionar bien el sistema autonómicu, que nun-y sacamos toles sos potencialidaes. Ello producióse pente medies de la conxunción de llideralgos sociales y políticos pocu interesaos na autonomía y la realidá asturiana; la implantación na sociedá de discursos que faen confundir los intereses de los asturianos colos de los ciudadanos d'otres partes d'España; el caltenimientu xeneralizáu d'una visión conservadora y falsa del mundu contemporaneu; la entrega, pente medies del votu, de la  xestión alministrativa y económica a equipos, polo xeneral, desnortiaos y incapaces; inclusive, una xestión deficiente -en cuanto probe y simplificadora- per parte de los ciudadanos de los equilibrios y contrapesos de la representación y del control políticos .